LAMPIRAN A

[image: ][image: H:\Hutan Lipur Pahang\Logo\Jata NEGERI PNG.jpg][image: H:\Hutan Lipur Pahang\Logo\Logo-TNER-redraw.png]


SKOP PENYELIDIKAN DAN SYARAT PERMOHONAN GERAN PENYELIDIKAN TAMAN NEGERI ROMPIN, PAHANG
TAHUN 2027


BAHAGIAN 1: BIDANG DAN SKOP PENYELIDIKAN

1.1 Tujuan

Tujuan Geran Penyelidikan (GP) Taman Negeri Rompin (TNR), Pahang adalah untuk:

i. menggalakkan pelaksanaan penyelidikan/kajian perhutanan melalui pengumpulan maklumat-maklumat baharu tentang biodiversiti di TNR, Pahang;

ii. memperkaya dan mengemaskini gedung ilmu dan pendokumentasian tentang biodiversiti yang masih banyak tersimpan dan belum diterokai sepenuhnya di dalam TNR;

iii. memperkasakan bidang-bidang penyelidikan/kajian perhutanan yang memberi impak ke atas cara pengurusan dan pemeliharaan biodiversiti;

iv. meningkatkan penerbitan saintifik berkaitan penyelidikan/kajian perhutanan di TNR; dan

v. menggalakkan jaringan kerjasama penyelidikan dari Institusi Pengajian Tinggi (IPT), agensi penyelidikan Kerajaan dan pertubuhan berdaftar.


1.2 Kluster Kajian dan Skop Penyelidikan

Sebagai permulaan, GP TNR, Pahang bagi tahun 2027 akan memberi keutamaan ke atas kluster/bidang kajian dan skop penyelidikan seperti berikut:


	[bookmark: _Hlk210976739]Bil.
	Kluster / Bidang
Kajian
	Skop Penyelidikan

	i.
	Flora
	· Flora (higher plants, lower plants, tumbuhan ubatan) dan lain- lain
· Biojisim
· Status pemeliharaan spesies flora (IUCN, endemik dsb)

	ii.
	Fauna
	· Hidupan liar mamalia bersaiz besar dan kecil (big and small mammals)
· Avifauna
· Reptilia
· Amfibia
· Haiwan akuatik
· Serangga

	Persekitaran Fizikal
	· Kajian kualiti air
· Geologi / Batuan
· Perubahan iklim (climate change)

	iv.
	Ekopelancongan
	· Pembangunan produk ekopelancongan
· Rekreasi
· Keselamatan dan pencegahan kemalangan rekreasi
· Kajian cadangan santuari ikan kelah di TNR




BAHAGIAN 2: SYARAT PERMOHONAN

2.1 Tempoh Penyelidikan

Tempoh penyelidikan yang dicadangkan adalah dari 6 bulan hingga 12 bulan sahaja mengikut keperluan penyelidikan tertakluk kepada kesesuaian dari segi tajuk dan metodologi penyelidikan yang akan dijalankan.

Walau bagaimanapun, kelulusan untuk melanjutkan tempoh penyelidikan adalah tertakluk kepada pertimbangan Jawatankuasa Penyelidikan dan Pendidikan Perhutanan TNR, Pahang.


2.2 Siling Geran Penyelidikan dan Tempoh Permohonan

Jumlah peruntukan geran yang ditetapkan adalah tidak melebihi RM15,000.00 bagi satu  projek penyelidikan.


2.3 Syarat-syarat Permohonan

Syarat-syarat permohonan GP TNR adalah seperti berikut:

i. Penyelidik hendaklah Warganegara Malaysia;

ii. Penyelidik (sama ada individu atau berkumpulan) hendaklah daripada kalangan:

(a) penuntut IPT (ijazah sarjana dan PhD sahaja); atau
(b) kakitangan akademik tetap/kontrak dari IPT; atau
(c) kakitangan institusi dan agensi penyelidikan Kerajaan/ pertubuhan berdaftar;

iii. Penyelidik bukan warganegara Malaysia yang bukan merupakan pelajar IPT adalah diwajibkan untuk mendapat kelulusan melaksanakan kajian daripada Unit Perancang Ekonomi (EPU), Jabatan Perdana Menteri terlebih dahulu; dan

iv. Setiap penyelidik dibenarkan untuk mengemukakan HANYA SATU PERMOHONAN
kajian sahaja.


2.4 Peraturan Kewangan

i. Perbelanjaan projek yang berkaitan dan terlibat dengan penyelidikan/kajian di TNR, Pahang sahaja dibenarkan. Setiap penyelidik perlu mematuhi prosedur perolehan yang berkuatkuasa di universiti/institusi/agensi/pertubuhan bagi setiap perbelanjaan;

ii. Penyelidik diwajibkan untuk mengemukakan laporan prestasi perbelanjaan geran kepada JPNP pada setiap bulan. JPNP tidak akan bertanggungjawab ke atas sebarang perbelanjaan melebihi peruntukan yang telah diluluskan; dan

iii. Peruntukan yang tidak habis digunakan dalam tempoh yang ditetapkan perlu dipulangkan kepada JPNP.

2.5 Peraturan Permohonan

i. Permohonan untuk GP TNR perlu menggunakan Borang Permohonan Geran Penyelidikan Taman Negeri Rompin, Pahang seperti di LAMPIRAN B. Borang yang telah lengkap diisi perlu dikemukakan kepada pihak JPNP melalui emel rahman@forestry.gov.my dan hutanlipurpahang@gmail.com sebelum atau pada 30 November 2026 (Isnin);

ii. Kertas cadangan penyelidikan hendaklah menepati kluster kajian dan skop penyelidikan yang ditetapkan di Para 1.2, syarat permohonan serta peraturan kewangan yang dinyatakan di Para 2.4; dan

iii. Semua permohonan hendaklah dinilai dan diperaku oleh pihak pengurusan universiti/institusi/pertubuhan masing-masing. Hanya permohonan yang disokong oleh pihak pengurusan universiti/institusi/pertubuhan sahaja yang akan diproses oleh pihak JPNP.


2.6 Kriteria Penilaian

2.6.1 Semua permohonan GP TNR akan dinilai oleh Jawatankuasa Penyelidikan dan Pendidikan Perhutanan TNR, Pahang. Jawatankuasa ini diketuai oleh YB Setiausaha Kerajaan Negeri Pahang dan diurusetiakan oleh JPNP.

2.6.2 Pemilihan projek penyelidikan/kajian TNR akan dinilai berdasarkan kepada kriteria berikut:

i. Penyelidikan / kajian TNR akan diluluskan oleh Jawatankuasa Penyelidikan dan Pendidikan Perhutanan TNR, Pahang pada setiap tahun;

ii. Penyelidikan yang dipohon mestilah merupakan penyelidikan yang dapat menghasilkan suatu idea/teori/konsep/model/proses/maklumat/pengurusan baharu;

iii. Penyelidikan yang dapat menghasilkan sesuatu penemuan baharu yang berupaya membangunkan atau meningkatkan maklumat saintifik kepelbagaian biologi hutan dan menyumbang kepada agenda strategik serta pengurusan TNR,
Pahang; dan

iv. Hasil penyelidikan berupaya menambah baik dasar sedia ada supaya sentiasa relevan dengan tren dan perkembangan isu pengurusan dan pemeliharaan kepelbagaian biologi TNR, Pahang.

BAHAGIAN 3: PEMANTAUAN

3.1 Implementasi Projek

i. Semua projek penyelidikan/kajian yang diluluskan di bawah GP TNR perlu dipantau daripada aspek kemajuan fizikal projek dan prestasi perbelanjaan/kewangan;

ii. Penyelidik diwajibkan untuk mengemukakan laporan kemajuan fizikal projek dan prestasi perbelanjaan/kewangan kepada JPNP pada setiap tiga (3) bulan; dan

iii. Projek penyelidikan/kajian yang diluluskan hendaklah dilaksanakan mengikut kelulusan yang telah diberikan. Penyelidik diminta membuat pembetulan (jika berkaitan) mengikut komen yang telah diberi oleh Jawatankuasa Penyelidikan dan Pendidikan Perhutanan TNR, Pahang. Kertas cadangan (proposal) yang telah dibetulkan hendaklah dikemukan semula kepada JPNP dan dianggap muktamad.


3.2 Pengawalan Projek

i. Penyelidik hendaklah menghantar Laporan Akhir (Final Report) kepada JPNP selepas projek disiapkan. Laporan akhir penyelidikan (berbentuk hardcopy dan softcopy) perlu disiapkan dengan mengemukakan butiran-butiran berikut:

(a) Ringkasan penyelidikan dan penemuan
(b) Laporan Kewangan
(c) Laporan Aset (jika berkaitan)
(d) Hasil penyelidikan (disertakan dengan bahan bukti)

ii. Artikel jurnal (berbentuk hardcopy dan softcopy) yang telah berjaya diterbitkan dalam jurnal berindeks wajib dikemukakan kepada JPNP. Penghargaan kepada Kerajaan Negeri Pahang dan JPNP wajib dinyatakan dengan jelas dalam setiap penerbitan;

iii. Kerajaan Negeri Pahang / Jabatan Perhutanan Negeri Pahang mempunyai akses terhadap data dan kertas penyelidikan yang dihasilkan oleh penyelidik; dan

iv. Penyelidik yang telah dikenalpasti bermasalah akan disenarai hitam bagi tempoh dua (2) tahun sebelum diberi kebenaran untuk membuat permohonan GP TNR yang baharu.


BAHAGIAN 4: KERANGKA KERTAS CADANGAN PENYELIDKAN

4.1 Penyelidik perlu mengemukakan permohonan GP TNR dengan melengkapkan Borang Permohonan Geran Penyelidikan Taman Negeri Rompin, Pahang seperti mana di LAMPIRAN B.

4.2 Borang permohonan yang telah diperakukan oleh pihak pengurusan universiti/institusi/agensi/pertubuhan perlu dikemukakan kepada :

Pengarah Perhutanan Negeri Pahang Jabatan Perhutanan Negeri Pahang, Tingkat 5, Kompleks Tun Razak, Bandar Indera Mahkota,
25990 Kuantan, Pahang (u.p. Bahagian Eko Pelancongan Hutan)

No. Tel: 09-5732911
No. Faks: 09-5736152

4.3 Sebarang pertanyaan dan maklum balas, sila hubungi:

Muhamad Rahman bin Mustafa 
Penolong Pengarah Kanan 
(Eko Pelancongan Hutan) 
Jabatan Perhutanan Negeri Pahang

No Tel: 09-5732911 (Samb. 268)
Emel: rahman@forestry.gov.my

